આર્થિક દેખાવને મોરચે છેલ્લા ચાર નાણાકીય વર્ષમાં આ કંપનીએ કુલ આવક /ચોખ્ખો નફો રૂ.૬૫.૦૬ કરોડ / રૂ. ૦.૭૨ કરોડ (નાણાકીય વર્ષ ૨૦૧૫), રૂ. ૯૫.૬૬ કરોડ / રૂ. ૭.૮૩ કરોડ (નાણાકીય વર્ષ ૧૬), રૂ. ૯૬.૪૩ કરોડ / રૂ. ૮.૮૭ કરોડ (નાણાકીય વર્ષ ૧૭) અને રૂ. ૧૧૨.૫૦ કરોડ / રૂ. ૯.૩૧ કરોડ(નાણાકીય વર્ષ ૧૮) દર્શાવેલ છે. છેલ્લા ત્રણ નાણાકીય વર્ષમાં તેમણે સરેરાશ શેર દીઠ આવક રૂ. ૧૧.ર૧ અને સરેરાશ આરઓએનડબલ્યુ ર૧.૬૦ દર્શાવેલ છે. તા. ૩૧.૩.૧૮ના રોજની એન એ વી રૂ. ૫૮.૯૧ના આધારે આ ઈસ્યુનો ભાવ ૨.૦૫ના પી/બીવીથી આવે છે જો આપણે ના. વ. ૧૮ ની કમાણીને લઈએ અને ફાળવણી પછીના તમામ ઈસ્યુના આધારે વહેંચીએ તો માગવામાં આવેલ ભાવ લગભગ ૧૪.૬ ના પી/ઈ રેશિયોથી આવે છે, જે વાજબી જણાય છે. કંપનીના ગ્રાહક વતૃળમાં અમુલ, હિંદ યુનિલિવર, નેસ્લે, બ્રિટાનિયા, ડેનોન, મધર ડેરી, ટાટા ટી, કીન્ડર જોય, વાડીલાલ વગેરેનો સમાવેશ થાય છે. જોકે, હાલમાં ઘણા રાજયોએ પ્લાસ્ટિક / થર્મો પ્રોડક્ટ પ્રતિબંધ બાન કરવા માટે ચરવળ કરી છે જે ચિંતા જન્માવે છે. (કંપીને આ અંગે અને એલએમ પર સ્પષ્ટીકરણ કરવા માટે ઈમેઈલ મોકલવામાં આવ્યા હતા પણ આ લખાયછે ત્યાં સુધી કોઈ ક્વેરીનો જવાબ આપવામાં આવેલ નથી.)